Ketupa

Ketupa estas genro de gufoj en la familio Strigedoj. La genro iam enhavis nur tri speciojn, nome fiŝkaptaj gufoj, sed baze sur rezultoj el genetika studo publikigita en 2020, oni ŝanĝis la genrajn limojn. La genro nun enhavas dek du speciojn, naŭ el kiuj estis iam metitaj en la genron Bubo.

Taksonomio
La genron Ketupa enkondukis en 1830 la franca natursciencisto René Lesson por specioj de fiŝkaptaj gufoj el  Javo kaj Hindio. Publikigita en 8 livraisons inter 1830 kaj 1831. Por la publikiga dato vidu:  La tipa specio estas, per taŭtonomio (duoblaĵo), la Sablokolora fiŝgufo, Ketupa ketupu. La genronomo estas derivita el la malaja vorto Ketupok por la Sablokolora fiŝgufo.

Tiu genro iam enhavis pli malmultajn speciojn. Studo pri molekula filogenetiko de la tipa strigofamilio (Strigidae) publikigita en 2020 kaj alia studo publikigita en 2021 trovis, ke la genroj Ketupa kaj Scotopelia estas kunigita al la genro Bubo, kio faras la genron parafiletika. Por krei monofiletikajn genrojn, oni movis naŭ speciojn el Bubo al Ketupa. Kvar el tiuj specioj (shelleyi, coromandus, leucosticta, kaj philippinensis) ne estis kontrolitaj en la genetikaj studoj, sed oni supozis, ke ankaŭ ili apartenas al Ketupa baze sur siaj morfologiaj similecon al tiuj specioj kiuj ja estis studitaj. Scotopelia (enhavanta la verajn fiŝkaptajn gufojn) estis retenita kiel aparta genro, kvankam la genetikaj rezultoj sugestis, ke Scotopelia eble estu kunigita en Ketupa.

La genro nun enhavas dek du speciojn:

 Frasera gufo, Ketupa poensis– iam metita en Bubo
 Usambara gufo, Ketupa poensis vosseleri
 Ĝangala gufo, Ketupa leucosticta - iam metita en Bubo
 Lakta gufo, Ketupa lactea - iam metita en Bubo
 Ŝelia gufo, Ketupa shelleyi - iam metita en Bubo
 Granda fiŝgufo, Ketupa blakistoni - iam metita en Bubo
 Bruna fiŝgufo, Ketupa zeylonensis
 Hindoĉina fiŝgufo, Ketupa flavipes
 Sablokolora fiŝgufo, Ketupa ketupu
 Sumatra gufo, Ketupa sumatrana - iam metita en Bubo
 Punktoventra gufo, Ketupa nipalensis - iam metita en Bubo
 Hindia gufo, Ketupa coromanda - iam metita en Bubo
 Filipina gufo, Ketupa philippensis - iam metita en Bubo

 Referencoj 

 Eksteraj ligiloj 

Kategorio:Strigoformaj
Kategorio:Birdoj de Azio
Kategorio:Birdoj de Afriko